Document ID: /roh_data/filtered/fineweb-2-filterrobots_roh.jsonl.gz/43671

A la cuppa mundiala da passlung a Planica en la Slovenia han la Grischuna Laurien van der Graaff e la Lucernaisa Nadine Fähndrich mussà ina buna prestaziun. En il sprint da team vegnan ellas sin plaz trais. Be ils dus duos da las Svedaisas èn stads pli svelts. Tar schlettas relaziuns dad aura èn las duas Svizras dentant stadas pli sveltas ch'ils dus teams da la Norvegia. Per van der Graaff e Fähndrich è quai l'emprim plaz da podest sco duo.
Furger e Hediger daventan sisavels
Er en il sprint da team dals umens hai dà ina victoria dubla scandinava. Questa giada tras ils dus teams favurisads da la Norvegia. Sin plaz trais è in duo da la Finlanda. Ils dus Svizzers Roman Furger e Jovian Hediger èn vegnids sisavels.
RTR novitads 12:00